C 380/18
EL
Επίσημη Εφημερίδα της Ευρωπαϊκής Ένωσης
3.10.2022
Προσφυγή της 20ής Ιουλίου 2022 — PW κατά ΕΥΕΔ (Υπόθεση T-448/22) (2022/C 380/21) Γλώσσα διαδικασίας: η αγγλική Διάδικοι Προσφεύγων: PW (εκπρόσωποι: S. Rodrigues και A. Champetier, δικηγόροι) Καθής: Ευρωπαϊκή Υπηρεσία Εξωτερικής Δράσης Αιτήματα Ο προσφεύγων ζητεί από το Γενικό Δικαστήριο: — να ακυρώσει την από 30 Ιουλίου 2021 σιωπηρή απόφαση της καθής περί αρνήσεως διορθώσεως του υπολογισμού της επιστροφής των εξόδων ετήσιου ταξιδίου για το 2020 όσον αφορά τα τέκνα του, και, στον βαθμό που κρίνεται αναγκαίο, την από 14 Απριλίου 2022 απόφαση της καθής περί απορρίψεως της διοικητικής ενστάσεως την οποία υπέβαλε στις 28 Οκτωβρίου 2021, σύμφωνα με το άρθρο 90, παράγραφος 2, του ΚΥΚ· και, — να καταδικάσει την καθής στα δικαστικά του έξοδα.
Λόγοι ακυρώσεως και κύρια επιχειρήματα Προς στήριξη της προσφυγής του, ο προσφεύγων προβάλλει δύο λόγους. 1.
Με τον πρώτο λόγο προβάλλεται, αφενός, παράβαση του άρθρου 7, παράγραφος 1 και του άρθρου 8, παράγραφος 1, του Παραρτήματος VII του ΚΥΚ, και, αφετέρου, παραβίαση της αρχής της χρηστής διοικήσεως. 2.
Με τον δεύτερο λόγο προβάλλεται παράβαση του καθήκοντος επιμέλειας.
Προσφυγή της 20ής Ιουλίου 2022 — Evonik Operations κατά Επιτροπής (Υπόθεση T-449/22) (2022/C 380/22) Γλώσσα διαδικασίας: η αγγλική Διάδικοι Προσφεύγουσα: Evonik Operations GmbH (Essen, Γερμανία) (εκπρόσωποι: J. P.
Montfort και T. Delille, δικηγόροι) Καθής: Ευρωπαϊκή Επιτροπή Αιτήματα Η προσφεύγουσα ζητεί από το Γενικό Δικαστήριο: — να κρίνει την προσφυγή παραδεκτή και βάσιμη, — να ακυρώσει τον κατ’ εξουσιοδότηση κανονισμό (ΕΕ) 2022/692 της Επιτροπής, της 16ης Φεβρουαρίου 2022, για την τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) αριθ.
1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων, καθώς και για τη διόρθωση του εν λόγω κανονισμού, στο μέτρο που εισάγει εναρμονισμένη ταξινόμηση και επισήμανση για την ουσία σιλαναμίνη, 1,1,1-τριμεθυλο-N-(τριμεθυλοσιλυλο)-, προϊόντα υδρόλυσης με διοξείδιο του πυριτίου· πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία (στο εξής: η ουσία ή SAS-HMDS) (CAS No. 68909-20-6) (προσβαλλόμενος κανονισμός) (1); — να καταδικάσει την καθής στα δικαστικά έξοδα· και; — να λάβει οποιοδήποτε άλλο μέτρο απαιτείται κατά την κρίση του.